সরকারি টিচার্স ট্রেনিং কলেজ, বরিশাল

সরকারি টিচার্স ট্রেনিং কলেজ, বরিশাল  বাংলাদেশের দক্ষিণ অঞ্চলের বিভাগীয় শহর বরিশালে অবস্থিত।  স্থানীয়ভাবে কলেজটি বিএড কলেজ নামে অধিক পরিচিত। ঢাকা-বরিশাল মহাসড়কের কাশিপুর গণপাড়া এলাকায় ৩ একর জায়গা জুড়ে ১৯৯৯ সালে কলেজটি প্রতিষ্ঠিত হয়। কলেজটির পূর্বে নাম ছিল, সরকারি শহীদ আবদুর রব সেরনিয়াবাত টিচার্স ট্রেনিং কলেজ। ২০২৫ সালের ২৯ জুলাই কলেজটির নাম পরিবর্তন করে সরকারি টিচার্স ট্রেনিং কলেজ, বরিশাল রাখা হয়।  বর্তমানে কলেজটিতে জাতীয় বিশ্ববিদ্যালয়ের অধীনে ৪ বছর মেয়াদী ব্যাচেলর অব এডুকেশন (বিএড) অনার্স,  ১বছর মেয়াদী ব্যাচেলর অব এডুকেশন (বিএড), বাংলাদেশ উন্মুক্ত বিশ্ববিদ্যালয়ের অধীনে ১ বছর মেয়াদী মাস্টার্স অব এডুকেশন (এমএড) কোর্স চালু রয়েছে। এছাড়াও কলেজটিতে বিভিন্ন স্বল্পমেয়াদী প্রশিক্ষণ কোর্স করার সুযোগ বিদ্যমান। কলেজটিতে ইতোপূর্বে শিক্ষা মন্ত্রনালয়'র অধীনে বিভিন্ন প্রকল্প বাস্তবায়ন করা হয়েছে। কলেজটেতে রয়েছে একটি একাডেমিক ও প্রশাসনিক ভবন, নতুন ভবন, একটি মসজি, একটি মিলনায়তন,  একটি শহীদ মিনার ,  ছাত্র হোস্টেল, ছাত্রী হোস্টেল ইত্যাদি। একাডেমিক ও প্রশাসনিক  ভবনের নিচতলায় একটি গ্রন্থাগার রয়েছে।

এখানে নিয়মিত বার্ষিক ক্রীড়া ,  সাহিত্য ও সংস্কৃতি  প্রতিযোগিতা অায়োজন, ম্যাগাজিক "কীর্তনখোলা" প্রকাশ,  জাতীয় দিবস উদ্‌যাপন ইত্যাদি হয়ে থাকে।

 তথ্যসূত্র 
বিষয়শ্রেণী:বরিশাল জেলার মহাবিদ্যালয়
বিষয়শ্রেণী:১৯৯৯-এ বাংলাদেশে প্রতিষ্ঠিত
বিষয়শ্রেণী:বাংলাদেশের শিক্ষক প্রশিক্ষণ মহাবিদ্যালয়